सम्पूर्णविश्वस्येदम् अनौपम्यग्रन्थरत्नं महाभारतं यत् भारतदेशस्य प्राचीनेतिहासरत्नाकरं सकलधर्ममहोदधिः पञ्चमो वेद इति च उद्घोषितम् ।
इति प्रख्यातोऽयं ग्रन्थराशिः अष्टादशपर्वात्मकः महर्षिणा व्यासेन रचितः भूलोकवासिनां मनुष्याणामस्माकमिह लोके जीवने आमुष्मिकपुरुषार्थभूतमोक्षप्राप्तये च पदे पदे मार्गदर्शकः इति वयं सर्वे भारतीया जानीमः।
इति देवदेवः शम्भुः सर्वैर्नमस्कार्यः यो हि पाण्डवानामरीन् सर्वान् युद्धे स्वयं पूर्वमेव हतवान् अत अर्जुनेनावश्यं पूजनियः इति स्वमित्रमर्जुनमेवमुपदिशति।
भारते साक्षात् प्रतिपादितनिरतिशयप्रभावशालिनः परब्रह्मेति सम्भाव्यमानात् [कृष्णात्] ततोऽपि तत्पूज्यस्य शिवस्य यत् पारम्यं व्यञ्जनावृत्त्या प्रतीयते तदेव श्रीमहाभारतस्य प्रधानं प्रतिपाद्यम् ।
